LidanRubinov/Halacha-QA huggingface dataset:
שאלה: טבילת כלים: אנחנו זוג צעיר וקיבלנו סט כלים ממשפחה לפני כשנה. הסט הוא מפוררצלן תוצרת חוץ למיטב ידיעתי על צלחות אילו יתכן שאכלו גם חלב וגם בשר חמים. האים ניתן להכשיר צלחות אילה על ידי הגעלה וטבילה במקווה? לציין כי הכלים עומדים כשנה בארון ללא שימוש. על ההתייחסות לביא
תשובה: כיוון שאינכם יודעים בוודאות למה השתמשו בכלים אלו. קיבעו שרירותית באם אתם רוצים בכלים אלו ככלים חלבים או בשרים ואתם יכולים להשתמש בהם על פי החלטתכם.
שאלה: גרגירי כוסמין: אשמח לדעת כיצד בוררים גרגירי כוסמין. אנחנו רוצים להכין מהם לחם.
תשובה: בוררים כמו אורז וטוחנים. ואחר כך טוחנים לקמח, אין צורך בניפוי. אחרי הטחינה ניתן לשמור במקרר או מקפיא וגם אז ואין צורך לנפות לפני השימוש.
שאלה: עבודה בשבת: האם מותר לעבוד באבטחה בשבת כאשר מדובר על אבטחת מבנה (שהוא ריק לחלוטין מאדם בשבת) אין צורך בנשק ואין צורך בשום כלי חשמלי האסור בשבת מלבד מירס שמשתמשים בו אך ורק אם יש בכך צורך. ההליכה למקום היא ברגל.
תשובה: משאלתך לא ברור מדוע צריך לשמור על המבנה הריק. אם יש בכך חשיבות ביטחונית מוצדקת, מותר להחזיק מכשיר מירס לצורך כך. כמובן שעדיף שלא להשתמש בו אם אין צורך עקרוני בכך. רבה, הלל
שאלה: ייעוץ זוגי: אני חילוני אתאיסט שנשוי לדתייה לאומית כבר שלוש וחצי שנים. יש לנו שני ילדים ואנחנו אוהבים ומרגישים שכל אחד מושלם לשנייה. כל אחד עושה התפשרויות וככה אנחנו מצליחים לקיים מערכת יחסים טובה ומאושרת. לפני החתונה כל אחד רשם איך הוא רואה את הנישואים שלנו, ואז אפשר להגיד שעשינו משא ומתן כדי למצוא את עמק השווה. חשוב לציין שכמה שאנחנו אוהבים לא רצינו להתחתן בלי לוודא שנוכל לחיות אחד עם השנייה מבחינת דת. אחד הדברים שסיכמנו עליו הוא שהילדים לא ישמרו שבת, אבל למרות זאת היא מתעקשת שהם ישמרו ולא מוכנה להתפשר בנושא. כאשר אני מציין בפנייה שזה היה הסעיף הכי חשוב מבחינתי היא אומרת שאני צודק ואין לה מה להגיד אבל היא לא יכולה לוותר על זה ופשוט היא ידעה שאני אהיה בעלה לא משנה מה. בינתיים אני לא עושה משהו דרסטי כי הילדים בני שנה וחצי וחודש אבל ככל שהילדים גדלים הנושא הזה גדל וגדל ואני חושש שבסוף יהיה פיצוץ. חשבתי ללכת לייעוץ אבל היא תקשיב רק לרב פוסק ואין סיכוי שהרב יסכים איתי בנושא ואם נלך ליועץ לא דתי היא פשוט לא תקשיב לו. מה לעשות?
תשובה: ב"ה, היא הסכימה שהילדים לא ישמרו שבת ועכשיו היא לא מוכנה להתפשר על כך, יש קושי לקבל דברים אלו כי היא הבטיחה, ודברתם על זה בצורה מפורשת ועכשיו היא חוזרת בה, כדי להקל מעט את חריפות הבעיה, תחליף תפקיד, נניח אתה הסכמת להתפלל ולעשות קידוש כל ליל שבת, כי מאוד רצית את הבחורה הזו, ועכשיו אחרי כמה שנים אתה מרגיש שזה חסר משמעות לחלוטין מבחינתך, ולא מוכן בשום פנים לעשות את הטקסים האלה, האם נבא אליך בטענות שאתה לא עומד בהבטחה? האם שייך לכפות על כך מכח הסכם? זה צודק אבל לא חכם. עכשיו היא נמצאת במצב הזה, הבטיחה, אבל לא מסוגלת לעמוד בזה, לכן אני מציע, לשבת שוב,ולפתוח את ההסכם מחדש, ולעשות הערכה מחודשת, יהיו דברים שאתה תרצה לשנות, יהיו דברים שהיא תבא לקראתך על אף שלא הבטיחה, ובנו את ההסכם מחדש לפי כוחות הנפש ולפי ההכרות שלכם עכשיו. אגב, זה לא רק ענין של דת, השינויים האלה שייכים לכל תחומי החיים, התנהלות משפחתית חינוך תעסוקה, לדוגמא, אם אישה התחתנה עם עורך דין ולאחר עשר שנים הוא רוצה לשנות כיוון ולעסוק בגינון, וכי יתקע כל ימיו בעריכת דין משמימה, רק בגלל שהיא התחתנה עם עורך דין ועל דעת כן? אשמח לעזור גם בפלפון 052-7710491 דני ארגמן
שאלה: גזל: פעם כשהייתי בן 4 אני זוכר שגזלתי ממוכר במכולת ארטיק ועברו 9 שנים מה עליי לעשות?
תשובה: אם אתה מכיר אותו להחזיר את הכסף. אם אי אפשר להשיגו לתרום לשיעורי תורה לרבים או למקווה.
שאלה: רוצח בשגגה: אם בן אדם רצח בשגגה והלך להישפט בעיר מקלט לדעת אם הוא זכאי להכנס ובאמצע המשפט הכהן הגדול מת והספיקו למנות כהן גדול חדש הגמרא אומרת שהבן אדם יוצא רק אחרי שהכהן הגדול החדש ימות והרי ידוע שאם הכהן הגדול הראשון היה צדיק יותר אז האיש לא היה רוצח בשגגה אז למה הגמרא טוענת כך?
תשובה: לך עיין בספר  שיחות לספר בראשית  מהרב נבצאל שליט"א פרשת נח שיחה ד (עמ מא- מב) בהצלחה דוד לוי
שאלה: קדיש בעברית: 1. האם מותר לי לומר קדיש אבלים בעברית? 2. במידה והתשובה לשאלה הראשון היא שלילית, כיצד חברי המניין שבו מתפלל אומר קדיש אבלים בעברית צריכים לנהוג? 3. מנהג אשכנז הקדום הוא שרק אבל אחד אומר קדיש ולא מספר אנשים ביחד. האם לאבל מותר לוותר על אמירת הקדיש כאשר ישנם אבלים אחרים האומרים קדיש? (שהרי שני קולות אינם נשמעים). 4. האם במניין של יהודים שאינם דוברים עברית מותר לומר קדיש בשפתם? (לא רק קדיש אבלים)
תשובה: 1. כן. מותר לאבלים לומר קדיש בעברית. כך כתבתי לפני שנים, וכך הוריתי הלכה למעשה לשתי אחיות שבקשו לומר קדיש בעברית על אביהן, ולאחר עשר שנים על אימן. נתתי להן קדיש עם תרגום, והן קראו את התרגום לעברית. אמנם בבית יוסף כתב כי התרגום בארמית על מנת שהמלאכים לא יבינו אותו, אולם מצינו בגמרא שמספרת כי היו אומרים: יהא שמו הגדול מבורך, ונמצא כי אמרו את הקדיש בעברית. והטעם שהוא נאמר אחר כך בארמית היא משום שזו היתה השפה בבבל. ועיין בתשובת הרשב"א שחשב כי אפשר לתרגם את הקדיש לשפת ארצו (כנראה: ספרדית) יש לזכור כי כאשר מדובר בהלוויה הדבר פשוט יותר, אולם כאשר מדובר בבית הכנסת, ויש שם אחרים שאומרים קדיש, צריכים להגיד כולם יחד, ואם כולם יסכימו לומר בעברית - יגידו, ואם לא כדאי לוותר על "החידוש" למען האחדות. כמו כן יש להתחשב באחרים שעלולים להתמרמר על החידוש. 3. על פי מנהג אשכנז אחד בלבד אומר קדיש, אחד אומר בסיום קטע א, וחברו אומר בסיום קטע ב, וכל אחד כאילו מתכוון גם לעילוי נשמת המתים שחבריו אומרים עליהם קדיש. וגם אם לא, יתכן שדי בקדיש אחד ביום. 4. מצד הדין כן. כאמור הרשב"א כבר כתב כי אפשר לתרגם את הקדיש. ולאו דווקא קדיש של אבלים. אך יש לשקול שכר מצוה כנגד הפסדה, שיתחילו לומר קדיש בשפות שונות. היינו גם כאשר מותר, צריך לשקול את הכדאיות. בשורות טובות, ישועות ונחמות שמואל דוד (התשובה ניתנה מהרב שמואל דוד) רבני ורבניות בית הלל עונים לשו"ת גם בפייסבוק -
שאלה: שאלות: 1.זה נכון שאסור לדבר סתם? אם כן, למה? 2.האם זה נכון שכול שנייה שאדם לא מדבר הוא עושה מצווה? 3.למה ד לא המציא את כול החוקים לבד? למה הוא היה צריך את ח? 4.האם צריך לכבות את נר ההבדלה? אם כן, איך?
תשובה: 1. לא, זה רק סייג לחכמה 2. לא נכון 3. ה  רצה שהתורה תהיה שלנו ולכן נתן לנו את הבסיס על מנת שאנו נפתח אותה. לא בשמיים היא. כמו כן הזמנים משתנים ומה שניתןו בדור אחד לא תמיד יכול להתאים לכל הדורות וחכמים צריכים להתאים את התורה לדור הנוכחי.לשם כך היתה סנהדרין. לצערינו היא כבר לא קיימת 1500 שנה 4. אפשר בכל דרך. המנהג הואלכבות ביין שנשפך על הצלוחית שמתחת לגביע.
שאלה: פרנסה עבודה: אני בחור דתי שומר שבת עובד בחברה של אנשים שלא שומרים שבת.אני מזהה שוני ביני ובין אנשים אחרים כך שאני למשל מאמין בכיוון הדתי ולמשל לא תחרותי כמוהם,הם למשל אוהבים לרוץ ויש להם אמביציה. אני יותר הטיפוס הרגיש,זה שאוהב לעשות את העבודה שלו אבל לא מעבר לזה,לא אוהב ממש מאבקים.זאת חברתתרופות סטארט אפ שמחפשים כל הזמן רעיונ ות אבל אני מתלבט האם סביבה זו מתאימה לי.האם אתה חושבכבוד הרב שעדיף שאעבוד בחברה מסודרת עם תפקיד מוגדר וכך בעצם לא אצטרך להשתלב במאבקי כח תחרותיים.אני ממש אובד עצות וגם סביבה שקטה חשובה עבורי. מה גם שיש בחברה כמה אנשים שהם להומואים ואותי זה מרתיע כי אני רגיש וחושב שזה טומאה. אני יודע שלתקן עולם לא אוכל אבל איך בכל זאת אוכל להטיב עם עצמי ולמצוא את מקומי.אני מרגיש אף לפעמים כועס שיש אנשים שיוצרים טומאה בעולם שמזיקים לכל עםישראל.מה הפתרון,הרי לשנות אנש את ים לא אצליח,אבל לחפש את מקומי ואת פרנסתי כן אוכל. מה עושים? לך כבוד הרב
תשובה: לפי מה שאתה מתאר אכן כדאי שתמצא מקום עבודה אחר, כיוון שלא תוכל לחיות בשלווה במקום הנוכחי. כמובן שאל תעזוב עד שתמצא משהו אחר.
שאלה: פרשת השבוע: בפרשת נח כתוב בפרק ח בפסוק יג :"ויהי באחת ושש מאות שנה" שש מאות שנה למה? זה לא לבריאת העולם כי אדם חי תשע מאות ושלושים שנה אז את מה זה סופר?
תשובה: להולדת נח
שאלה: רוצח בשגגה: אם בן אדם רצח בשגגה והלך להישפט בעיר מקלט לדעת אם הוא זכאי להכנס ובאמצע המשפט הכהן הגדול מת והספיקו למנות כהן גדול חדש הגמרא אומרת שהבן אדם יוצא רק אחרי שהכהן הגדול החדש ימות והרי ידוע שאם הכהן הגדול הראשון היה צדיק יותר אז האיש לא היה רוצח בשגגה אז למה הגמרא טוענת כך?ואין לי את הספר שיחות מספר בראשית אז אשמח שתענה לי בלי להפנות אותי לספר.
תשובה: ב"ה, שאלה מצוינת, הסיבה היא שהכהן השני היה צריך להתפלל שיגמר דינו לזכות. משנה מסכת מכות פרק ב משנה ו. ובמפרשים. דני ארגמן
שאלה: כשרות כלים: האם ניתן לאכול אצל מי שנוהג לשטוף במדיח הכלים כלי בשר וחלב ביחד?
תשובה: וברכת ד  אפשר. בברכת התורה והארץ יהודה הלוי עמיחי
שאלה: שטיפת עלי חסה וכו  בשבת: רציתי לדעת האם את תהליך השריית עלי החסה (ושאר ירקות עלים) במי סבון ושטיפתם מותר לעשות בשבת עצמה, או שמא יש חובה לעשות לפני שבת (בגלל החשש שאתה ממית את החרקים בשבת). נורית
תשובה: רבה של כושרות הרב אליקים לבנון שליט"א מתיר כיון שזה אינו פסיק רישא. אנו מקווים לפרסם תשובה שמנמקת את הפסק הזה בחוברת הקרובה של אמונת עיתך(גליון 102 או 103)
שאלה: משפחה: ילדתי בן בכור בחודש שעבר אך לצערי הוא נולד כולד מת כאשר סביב צווארו היה קשור חבל הטבור קשירה חזקה ארבע פעמים. חשוב לציין שתקופת ההריון עברה ללא כל סיבוך! אני רוצה לשאול מדוע ה נותן ובו הזמן לוקח? מדוע דוקא בן בכור? האם יש חשיבות לכך שחבל הטבור נקשר ארבע פעמים סביב צווארו? מתי אפשר להיכנס להריון נוסף?
תשובה: וברכת ד  שמחתי בשמחתכם והצטערתי בצערכם. בכל סיפור כזה יש את הצד המשמח שהקב"ה נותן לבני זוג את היכולת להמשיך את בניין העולם לדורות הבאים, כח שאיננו מובן מאליו, וצריך להודות לקב"ה על כך שזכיתם בכך ויש בכחם להמשיך את דורות עברו. אמנם מצער על מה שקרא בשעת הלידה, הליך זה ידוע ומוכר, ולצערנו אין כאן מקרה חד פעמי. אבל אין אנו יודעים את דרכיו של הקב"ה, אדרבא יש להודות על הטוב שנתן לכם ולהתפלל אי"ה שבעתיד הכל יעבור ב ובשמחה עד תום. מספר הכריכות איננו משנה כלל, אלא להודות על הטוב ולהתפלל על העתיד. לגבי השאלה מתי אפשר שוב להורות, כאן צריך לחכות מעט בייחוד עד תום יציאת הדמים, ויש להניח להתרפאות לגמרי, ואז האשה יכולה לגשת שוב למקווה, למקור מים חיים. יש להתייעץ עם הרופא המטפל האם יש עיכובים מסוימיים, ולאחר מכן להתייעץ עם רב הבקיא בנושאים אלו, כיצד ומתי. שמחו בטוב והתפללו על העתיד בברכת התורה והארץ יהודה הלוי עמיחי מכון התור והארץ כפר דרום אשקלון
שאלה: נישואים: ניסיון אחרון. פרסמתי שלוש פעמים ולא רואה את השאלה שלי. אשמח לתשובה. אני מסורתית בת 33, פגשתי בחור מקסים שאני מאוד אוהבת והוא אוהב אותי. הוא בן 24 מבית דתי. האם יש מניעה הלכתית שנתחתן לאור הפרש הגילאים?
תשובה: אין כל מניעה הלכתית. על פי ההלכה אנשים בוגרים יכולים להתחתן בכל הפרש גיל. מזל טוב!
שאלה: בירה כנען בהשגחת הרב גולדמן רבה של כפר אדומים: בירור לגבי כשרות הבירה האם אפשר לשתות
תשובה: היא מהדרין
שאלה: הנחת תפילין: אני לאחר ניתוח ברך. בהמלצת רופא לא לדרוך על הרגל בשבוע הקרוב לפחות. האם ניתן להניח תפילין ותפילת עמידה ( 18) בבית בישיבה ליד שולחן במצב כזה. קשה לי ולא מומלץ כרגע לעמוד על הרגל. מה עושים במצב כזה?
תשובה: וברכת ד  רפואה שלמה בקרוב בתוך שאר חולי ישראל. יהי רצון שתעמוד במהרה על רגלך בבריאות איתנה. אפשר להתפלל בישיבה, יש לכוון את הרגלים בשעת התפילה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שוקולד נוטלה: לכבוד הרב! שאלתי היא: האם מותר לאכול שוקולד נוטלה בהכשר הרבנות הראשית העשוי מחלב נוכרי? האם יש קהילות שמותר או אסור להם לאכול? אם כן אודה על תשובה מפורטת נ.ב. הורי עלו לארץ מתימן
תשובה: ב"ה, מותר לאכול מה שבהכשר הרבנות הראשית, יש מחמירים לא לאכול אבקת חלב נכרי. וזה כמו כל חומרה. דני ארגמן
שאלה: קעקועים: העונה שאלתי היא כזאת אם מישהו עושה קעקוע מה יהיה העונש שלו בעולם הנשמות? ואם יהיה לו חלק בעולם הבא למרות זאת
תשובה: וברכת ד  עשיית קעקוע הוא איסור של תורה, ויש עליו חיוב מלקות (ל"ת מא). דיני עולם הנשמות זה שייך לקב"ה בלבד, והוא שופט כל אדם לפי מעשיו ומעלליו, ואין לנו להתעסק בשאלה זו. בברכת התורה והארץ יהודה הלוי עמיחי מכון התור והארץ כפר דרום אשקלון
שאלה: ברירת שק גריש: כיצד בוררים גריש שטחון דק? פעמים רבות אנו נתקלים בשק שיש בו כ- 15 ג וקים שחורים בממוצע, כמו כן יש כמין קורי עכביש ובתוכם לפעמים גלמים. האם יש לפסול את כל השק? האם ניתן להסתמך על הצפה במים של הגריש והוצאת הגוקים השחורים בנוסף לברירת הידנית של הקורים?
תשובה: יש כמה סוגים של גריש. יש טחון דק מאד ויש יותר גס. אם הוא גס אז הוא דומה לשיבולת שועל ויש לנו מצגת כיצד בוררים אותו אבל אם הוא מהסוג שהוא טחון דק דק אז צריך לפזר אותו ולבדוק. ובכל אופן במציאות שתיארת היא מציאות קשה של נגיעות ולכן אנו ממליצים להחזיר את הסחורה ולא לנסות בכלל לברור אותו.
שאלה: כשרות וופל בלגי: חברה שלי אינה שומרת כשרות ויש לה מכשיר (טוסטר) להכנת וופל בלגי. האם מותר לי לאכול וופל בלגי שהוכן במכשיר מבלילה כשרה? הם שותפים את הפלטות ביד. אם לא, האם יש דרך להכשיר את המכשיר? מראש.
תשובה: וברכת ד  באופן כללי וופל בלגי אין בו איסור, והבצק הוא דליל מאד, ולא נותנים בו בד"כ דברים נוספים. אם אמנם כך היא עושה (אפילו שאיננה בוררת קמח) הרי זה מותר בשמוש אצלך. אולם אם הוסיפו דברי מאכל, יש לברר מה הוסיפו, האם יש חשש לתוספות אסורות, דהיינו יתכן שהוא חלבי אבל לא טרף. על פי ברור זה אפשר יהיה להכריע. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות: כאשר אני מכינה תפוח אדמה מוקרם, האם אני יכולה לבשל רק את התפוח אדמה בלבד, בסיר בשרי? ואח"כ לערבב את כל שאר החומרים כולל התפוח האדמה המבושל בסיר חלבי.
תשובה: אז ככה אם הסיר אינו בן יומו, הרי שיהיה מותר לכולם לאכול אם כבר נתבשל(לא בתכנון מראש). ואם בסיר בושל בשר באותו היום, הרי שבדיעבד יהיה חילוק בין אשכנזים לספרדים, שלאשכנזים אסור ולספרדים מותר. לתכנן לכתחילה לא מתוך טעות או תכנון לקוי, יש רבים האוסרים לעשות זאת ולכן, ראוי שלא לעשות כך. חיים רטיג ישיבת ההסדר רעננה.
שאלה: הבאת ילד נוסף: אנחנו נשואים 16 שנה, יש לנו 6 ילדים ב"ה, אני בת 41, לא כ"כ מסתדרים ביחד, אבל אני מאד רוצה עוד ילד, אנחנו צריכים לתת לילדים תשומת לב, אבל אני לא יודעת אם זה סיבה לדחות הבאת ילד. אני פוחדת שיהיה מאוחר מידי וכבר לא יהיה לי כוח בשלב שכבר בעלי ירצה ילד נוסף. אני מבקשת תשובה גל לי וגם לבעלי שנוכל להחליט ביחד. מחכה לתשובה
תשובה: כפי שכתבת נכון, להוליד ילדים זה זכות גדולה ומיוחדת. מעבר למצווה הגדולה שיש בכך, כדברי התורה (בראשית א,כח) "פרו ורבו", ודברי הגמרא (יבמות סב:) על המצווה להרבות בילדים שנלמד מהפסוק (קהלת יא, ו): "בבקר זרע את זרעך ולערב אל תנח ידך". ה  נתן לנו את היכולת להעניק חיים לעולם, ובכך אנו נדמים לו באופן המרומם ביותר. הזכות להעניק חיים, היא הזכות והמתנה הגדולה שאדם יכול לעשות. כמובן שמצד שני צריך לזכור שכל ילד הוא עולם ומולאו. כל ילד שנולד זקוק לקבל אוכל, חום, אהבה, ליטוף, חיבוק ויחס אישי. אם אנו נוליד ילדים ולא נוכל לדאוג לצרכים הבסיסיים שלהם, אנו עשויים לפגוע ממש בנפשות בישראל. ויצא שכרנו בהפסדנו. אי ספק שחשוב לקחת זאת בחשבון. זו כנראה אחת הסיבות שאנו לא ממליצים לבני נוער להתחתן, משום שעדיין אין להם את מלוא האחריות לגידול ילדים עם כל המשתמע מכך. שתי תובנות הללו דורשות מאיתנו למצוא את האיזון הנכון בין הזכות והמצווה להרבות ילדים בעם ישראל (וכפי שנפסק בשו"ע אבן העזר סימן א סעיף א), ובין הדרישה לתת את המענה הנכון לכל ילד כפי צורכו האמתי, ובפרט בדורנו שאנו רואים כמה כל ילד דורש את המשאבים והצרכים שלו. למעשה, על אף שרוח חכמינו לעודד את הילודה כמה שאפשר (עייני במסכת יבמות סב.: "אין בן דוד בא עד שיכלו נשמות מן הגוף") אין תשובה חד משמעית כמה ילדים צריכים להיוולד בכל משפחה. הדבר תלוי בגורמים שונים התלויים בכוחות וביכולות של ההורים לפי הצרכים של ילדיהם. לגבי שאלתך האישית. אם הבנתי נכון, את מתארת מצד אחד, תקופה מורכבת בחיי הזוגיות שלכם. ומצד שני, רצון פנימי כנה ללדת עוד ילדים, וחשש שמא הגיל ימנע ממך את האפשרות ללדת בעתיד. זו בהחלט התלבטות לא קלה. חשוב מאוד לקבל כזאת החלטה מתוך מחשבה זוגית משותפת. איננו רוצים להוליד ילד לעולם שיחיה באווירה של מריבות וויכוחים אין סופיים. אמליץ לכם בכל לבי, ללכת לטיפול זוגי עם יועץ זוגי או רב מוסמך שאתם סומכים עליו, ולנסות למצוא פתרון למתחים שיש בניכם, ולא לתת לזמן להעצים את המריבות המיותרות. במקביל, שניכם (את ובעלך) צריכים לשבת יחד, מתוך הבנת לוח הזמנים הביולוגי, ולחשוב האם אתם מסוגלים יחד לתת לילד את היכולת לגדול באופן שהוא זקוק לו (עם כל המשתמע מכך). אם התשובה שאתם מסוגלים לכך, אל תהססו. אך אם אתם חוששים לגורלו של ילד שיגדל באווירה קשה, מומלץ שלא לצער עוד נפש בישראל. בהצלחה רבה בהחלטות הגורליות, רבה, הלל מרצבך
שאלה: בירה: האם יש בעיות כשרות נוספות בבירה מלבד איסור חדש לסוברים שקיים גם בחו"ל? האם יש בבירה הבדלים בין כשרויות שונות, או שברגע שיש סימון כשרותי כלשהו (כדוגמת רבנות וינה באישור הרה"ר) - אפשר לשתות ללא כל חשש? אשמח לקבל תשובה מפורטת עד כמה שניתן. אני יודע שהרה"ר מאשרת אוטומטית כל רבנות בחו"ל, אבל אינני יודע אילו מהרבנויות נחשבות רציניות ואילו לא, אז השאלה בעיקר היא האם יש כאן מה להסתבך, או שזה רק השאלה האם התבואה היא חדשה או לא, ואין הבדל משמעותי בין רבנויות חו"ל. כמו"כ, האם יש חשש חדש גם במערב אירופה ובארה"ב, או שעלי לחשוש רק לרבנויות מזרח-אירופאיות.
תשובה: יש בשאלתך מספר נושאים הלכתיים. ננסה להתיחס בקצרה לכולם. 1. "איסור חדש"- כתבת: "חדש לסוברים שקיים גם בחו"ל". האמת היא יש רק פוסק אחד(ספר התרומה) מבין הראשונים שסובר שבזמן הזה הזה אין איסור דאורייתא של חדש בחו"ל אלא רק דרבנן. ויש עוד פוסק אחרון אחד (הב"ח) הסובר שחדש לא נוהג בתבואה של גוים. ועיין שו"ע יור"ד ס  רג"ג ואו"ח סי תפ"ט סע  ט  שאיסור חדש הוא דאורייתא גם במזן הזה וגם בחו"ל וגם בשל גוים. והרמ"א לא חלק עליו שם. וכן כתב הט"ז שם ביור"ד ס"ק ב  וכן כתב הגר"א שם ביור"ד ס"ק ב  וע"ע מ"ב שם ס"ק מ"ד שכתב "שכל בעל נפש לא יסמוך על התרים הללו ויחמיר לעצמו מכל מה שאפשר לו " וכן פסקו כל הפוסקים הספרדים כמובא בכף החיים על או"ח ס"ק ק"י. ואין כאן המקום להאריך. ובעקבות זה הרה"ר לא נותנת אישור על מוצרי חו"ל יש בהם חשש חדש. ולכן אם יש אישור הרה"ר אז חשש חדש. וניגוד לכך כמעט כל גופי הכשרות הגדולים בחו"ל כן מתירים חדש. (חוץ מאיגוד הרבנים של הרב וויסטהיים וגם בד"ץ מנצסטר). 2.יש ארבעה מוצרי הגלם שמהם מייצרים בירה: לתת מים כשות שמרים מוסכם בין הרבנים שכאשר יש בבירה רק את ארבעת חומרי הגלם הללו הבירה כשרה אפילו בלי הכשר. אולם יש היום התפתחות ושיכלול מאד גדולים בנושא הבירה ויש הרבה בירות עם חומרי גלם נוספים. חומרי טעם צבע וריח. שמרים מיוחדים. תוספת מי גבינה וכו. כל אלו יכולים להוות בעיות כשרות קשות. ולכן ראוי ונכון שיהודי שרוצה לצרוך בירות עם תוספות יקפיד על כשרות מהדרין דווקא. כפי שידוע לך הרה"ר אינה מציינת על המוצר מהי רמת הכשרות שלו אבל ניתן להתקשר אליהם כדי לברר זאת 025313131 מחלקת יבוא
שאלה: מה עונש על קעקוע: מה עונשו של אדם העושה קעקוע בעולם הנשמות?
תשובה: כידוע ישנו איסור לאו תעשה על כתובת קעקע כפי שנאמר בתורה "וכתובת קעקע לא תתנו בכם" העונש על לאו אם היו עדים והתראה הוא מלקות. בזמן שיש בית דין שמלקה האדם יקבל את עונשו גם אם עשה תשובה, אבל בימינו אין עונש בבית דין שלמטה אלא רק בבית דין שלמעלה. כמובן, שאם אדם עושה תשובה ומתחרט על מעשיו תשובתו מתקבלת, וחטאו נמחק לעולם הבא. ברכה והצלחה. ירון דוראני.
שאלה: לווית המת: האם יש מצוות להשתתף בלוויה של גדול הדור? האם יש עניין חינוכי להביא לשם ילדים? ידוע שיהיה קשה מאוד להתקרב למקום ואין סיכוי כמעט לראות דבר מרוב משתתפים, אבל אולי עצם החוויה על השתתפותם של רבבות יהודים המתקבצים לחלוק כבוד אחרון תשפיע עליהם? מה מומלץ לעשות וכמה כדאי להתאמץ כדי להשתתף בה? מראש על תשובת הרב
תשובה: לך אני מבין שהשאלה אינה רלוונטית. בכל אופן יש ענין ללכת ללויה של גדולי תורה ובודאי גדולי הדור. הדברים אמורים לגבי גברים. לגבי נשים הדעות חלוקות ובמקרים רבים מבקשים מהן שלא ללכת להלויה מסיבות שונות. לגבי ילדים - 1. אין דין חינוך באבלות 2. למעשה השאלה איזה רושם ישאר להם בענין של חינוך תלוי במצב א. אם רושם חשוב של דבר גדול - יש ענין להביאם. ב. אם רושם מעייף של צפיפות ודוחק - עדיף לא להביאם בציפיה לישועה דוד לוי 098987548
שאלה: עליה לתורה: רציתי לשאול מה עושים כאשר התאריך העברי יוצא בשבת כשהבן שלי צריך לעלות לתורה(בר מצווה) ומתי עליי לחגוג את שבת החתן(במידה ואני לא עושה אירוע) כמו כן אשמח לדעת מתי צריך ללמוד את ההפטרה אם התאריך הוא י ז באייר, כלומר ממתי צריך להתחיל ללמוד? טלי.
תשובה: לך. כאשר התאריך העברי של יום ההולדת ה-13 של בן הופל בדיוק בשבת, הבן יכול לעלות לתורה באותה השבת בה הוא נעשה "בר מצווה". אם לא מקיימים ארוע באמצע השבוע, בהחלט יש מקום לציין שבת זו בהזמנת אורחים, וקיום סעודות מיוחדות לכבוד הארוע. הזמן הדרוש ללמוד את ההפטרה משתנה מילד לילד לפי כישוריו. אני חושב שחודשיים לפני שבת החתן זה מספיק זמן לילד ממוצע, כלומר: במקרה שלכם- בערך בפורים. שיהיה בשעה טובה!
שאלה: טבילת מחבת שהרכבתי: אני צריך לטבול מחבת וסיר חדשים. המחבת הגיעה עם הידית מפורקת ואני הרכבתי אותה, והסיר הגיע עם ידית ההרמה של המכסה מפורקת ואני הרכבתי אותה. הבנתי שאם היהודי מרכיב את הכלי זה פוטר מטבילה השאלה עד איזה רמה. בסיר אני די בטוח שהייתי יכול להשתמש בלי ה"צ ופצ יק" כי יש ידיות בצדדים ולכן אברך על טבילתו ואכוון לפטור את המחבת אבל מה אם היתה לי רק המחבת? צריך לטבול אותה או בכלל? כי לא הייתי משתמש בה בלי ידית. מראש!
תשובה: לך. ה"תבחין" הקובע אם צריך טבילה או לא, הוא אם הכלי יוצר על ידי יהודי או על ידי נכרי. במקרה שיהודי הרכיב את הכלי, הרכבה שבן אדם לא מקצועי ("הדיוט" בלשון ההלכה) לא יודע לעשות אותה- לא צריך לטבול את הכלי. נראה לי שאם המחבת מגיעה מהיצרן כאשר הידית מפורקת וצריך להרכיבה, זה אומר שכל אחד יכול להרכיב הרכבה זו, וממילא צריך לטבול את המחבת.
שאלה: הנחת תפילין עם חולצה ארוכה: אני כרגע עובד קצת לפני הצבא, לכן אני קם מוקדם (באיזור 06:30) כדי להניח תפילין. הימים האחרונים היו קצת קרים (אני גר בצפון), ולכן הייתי צריך ללבוש חולצה ארוכה. מצד שני, חשבתי על העובדה שאני אצטרך להניח תפילין על החולצה, ולא ידעתי אם מותר. לכן המשכתי להניח על חולצה קצרה. רציתי לדעת, מה הפסיקה בקשר לכך? האם ניתן להניח תפילין על חולצה ארוכה? כזאת שלא ניתן להרים את השרוול יותר מדי, עד לשריר, כי מדובר בסווצ ר או קפוצ ון בלי רוכסן לדוגמא. אשמח לקבל תשובה,
תשובה: אי אפשר להניח על הקפוצ ון, יש להורידו להניח תפילין וללבשו מעל אם זה אפשרי.
שאלה: קריאת תהילים: אם התחלתי בקריאת תהילים לרפואת אדם מסויים (במטרה לגמור את כל הספר) ובאמצע הקריאה נודע לי שאותו חולה נפטר- האם אני יכולה להמשיך בקריאה וזה ייחשב לעילוי נשמתו? והאם מותר לקרוא תהילים לעילוי נשמת אדם שעוד לא נקבר? אשמח לתשובה מהירה,
תשובה: א. כן ב. כן
שאלה: מלאכים או בני אדם: מי יותר גבוה - מלאכים או בני אדם? אני מכירה את שני הצדדים האפשריים אבל בסופו של דבר - בני אדם טועים, חוטאים, פושעים - מה שלא יהיה - קיצר, מורידים את הקדושה לפח - ואם כן, במקרה שאדם עוד לא הגיע לדרגה גבוהה של קדושה - המלאיך יותר קדוש, לא? ועובדה שביו"כ אנחנו מנסים להיות כמו מלאכים.
תשובה: לך אין מה להשוות שני דברים שונים. האדם בודאי יכול להתקדש הרבה יותר מהמלאך. למלאך אין בחירה חופשית ולכן לא ניתן להשוות אותו לבני האדם. אין אנו שואפים בשום מקרה להיות או להדמות למלאכים. ביום כיפור אנו מתנתקים מהעולם הזה למשך כמה שעות אבל זו התנתקות (אם תרצי - ירידה) לצורך התנתקות ובעיקר עליה מחדש בשנה החדשה גבוה יותר ורחוק יותר דוד לוי 098987548
שאלה: קביעת יהדות לפי אם וגלגול נשמה יהודית.: השאלה: האם לפי ההלכה שיוכו של אדם לעם ישראל היה תמיד לפי שיוכה של אמו, או שבטרם מרד בר כוכבא היה דווקא לפיו האב? ובמידה וקביעת שיוכו של אדם השתנתה, כיצד ההלכה מסבירה שנשמתו של יהודי מתגלגלת בהכרח לתוך בנה ביתה של אם יהודיה במקום בהכרח לתוך בנו ביתו של אב יהודי?
תשובה: לעולם היה על פי האם.
שאלה: ברכת אשר יצר: בעקבות אובדן צדיק יסוד וגדול החכמים הרב חיים עובדיה יוסף אמא שלי רוצה לקבל על עצמה את ברכת אשר יצר.אבל לאמא שלי יש בעיה היא הולכת לשירותים כמעט כל 20 דקות או חצי שעה.האם היא צריכה לברך כל פעם,מה היא צריכה לעשות. מראש והלוואי ונזכה לבשורות טובות וישועה קרובה במהרה אמן.
תשובה: כן, היא צריכה לברך כל פעם.
שאלה: הרב עובדיה יוסף: היום התכנסו להתפלל על הרב עובדיה יוסף - היה ברור שהוא הולך למות בזמן הקרוב, הוא היה זקן, מת בשיבה טובה, עשה הרבה, והיה ברור שהוא לא ישרוד הרבה זמן. למה להתפלל עליו ולהפוך עולמות, לשווא? לפחות עכשיו הוא לא סובל. אם הוא היה בגיל 60, אז כן שווה להפוך עולמות, כי הוא עוד צעיר ולא הגיע זמנו.אבל בגיל 80-90 - שלא יסבול, כבר אין סיכוי אז אין סיכוי, הוא זקן, נו, שנשאיר את זה ככה. שנפנה את כל התפילות לאנשים צעירים יותר שבאמת צריכים את התפילות. אז למה בעצם התפללו לשווא? אמרתי תהילים אבל יותר בקטע של אם הוא באמת צדיק אז יום הפטירה של צדיק זה עת רצון. חוצמזה איך מגדירים צדיק? מי נכנס ומי לא?
תשובה: לך לו היינו זוכים הוא היה מבריא וחי איתנו ומרבה תורה ומדריך אותנו ומתעלה ומעלה אותנו עוד שנים רבות. חבל שלא זכינו בבנין ירושלים ננוחם דוד לוי 098987548 לגבי הגיל - תלמידי חכמים ככל שמזקינים כך הם משתבחים ובודאי אינו דומה ת"ח בגיל 60 לעומת גודל מעלתו בגיל 90
שאלה: אמונ: רציתי לשאול על המשפט "צדיק ורע לו"האם אני צריכה לפחד מהתחזקות ועלייה כי אחרי זה תבוא המפילה והמכה!?ובנוסף,אני צריכה לצאת לשידוכים אך אני פוחדת מהלא שאחשוב על עצמי שאני שמנה ומכוערת,מפחדת מזה מאוד,מה לעשות!?ושאלה אחרונה אני רוצה ללמוד עבודה ססוציאלית ורוצה לעזור לאנשים אך אני רגישה ופוחדת מאוד שזה יפגע בי נפשית!איך אחליט!?
תשובה: 1. זה לא אוטומטית שכל צדיק רע לו זו רק אפשרות!! 2. תחפשי לצאת עם אחד שלא חשוב לו המראה החיצוני 3. תלמדי משהו אחר, כנראה שעבודה סוציאלית לא מתאימה לך.
שאלה: לפני לא נוצר אל: שאלה בעניין הפסוק "אתם עדי נאם יהוה ועבדי אשר בחרתי למען תדעו ותאמינו לי ותבינו כי אני הוא לפני לא נוצר אל ואחרי לא יהיה" מה הפרוש לפני? וכי היה משהו לפני השם? האם לשם יש נקודת התחלה שנאמר לפני? האם זו ראיה כי השם הופיע בזמן מסוים?
תשובה: דיברה תורה בלשון בני אדם. כנגד המאמינים בכך שהיה דבר מה לפני ה. אין לדייק מפסוק זה שום דבר חיובי על הא-ל, אלא שלילה בלבד. וכדברי המלבי"ם שם: "כי עובדי האלילים הקדמונים בהבליהם, היו מיחסים לאליליהם אבות ותולדות, עד שאמרו אליל פלוני הוא בן אליל פלוני, ואליל פלוני נלחם עם אביו והורידו מאלהותו ויסגירהו בין נבכי תהום רבה וימלוך תחתיו בשמים, עד שבא בנו והורידהו מגדולתו וירעם עליו בקולו נפלאות וימלוך תחתיו. אבל אני הוא האל אשר לפני לא נוצר אל, ולא ירשתי את אלהותי מזולתי". (התשובה ניתנה מהרב בני הולצמן) רבני ורבניות בית הלל עונים לשו"ת גם בפייסבוק -
שאלה: ערב גיבוש בשנת אבל: האם בשנת אבל ראוי לצאת לערב גיבוש במסגרת מקום עבודה? הערב כולל סיור בכפר דרוזי, ארוחה (כשר), הרצאה. ב מראש, מוטי
תשובה: אסור לצאת בגלל הארוחה וגם שאר הדברים לא מתאימים לשעת אבל.
שאלה: חוג לנשים: שמי כרמית ואני גרה בקיבוץ חילוני לגמרי של השומר הצעיר, אני ובעלי עכשיו בתהליך של חזרה בתשובה ורציתי לדעת ניפתח אצלנו בקיבוץ חוג לאמהות של שיאצו (טיפול באמצאות לחיצות) אשר לפי המדריכה עובד על כל מני רבדים של אנרגיות בגוף ומזרים אנרגיה טובה זה אמור לעזור לילדים להיות רגועים יותר החוג הוא על מנת ללמד את האם כיצד לטפל בילד שלה והילד לומד על ההורה שלו. כמו שציינתי השיעורים הם לנשים בלבד והמדריכה היא אישה האם זה מותר ללכת לחוג כזה? אשמח לתשובה כרמית
תשובה: וברכת ד  אפשר אם זה מועיל, לא ברור שזה מועיל, אבל אין בכך איסור. שבוע טוב בברכת התורה והארץ יהודה הלוי עמיחי מכון התורה והארץ